**4.számú melléklet**

**ÉRDEKMÉRLEGELÉSI TESZT**

A Hatvani Sport és Rendezvénycsarnok területén alkalmazott elektronikus beléptetőrendszerrel, illetve egyéb nem elektronikus beléptetéssel kapcsolatos adatkezelésről

**I.Az Adatkezelő vagy harmadik személy jogos érdeke**

A HATVANI MÉDIA és Rendezvényszervező Nonprofit Közhasznú Kft. használatában lévő, az Adatkezelő belső szabályzatában meghatározott védett épületeibe, egyes épületrészekbe csak az általa meghatározott személyek léphetnek be, ezáltal a HATVANI MÉDIA és Rendezvényszervező Nonprofit Közhasznú Kft. jogos érdeke, hogy a **belépési jogosultságot ellenőrizni tudja.**

A HATVANI MÉDIA és Rendezvényszervező Nonprofit Közhasznú Kft. ezáltal tudja megvalósítani a **személy-és vagyonbiztonságot, a jogsértések megelőzését**.

1.A HATVANI MÉDIA és Rendezvényszervező Nonprofit Közhasznú Kft. a használatában lévő védett épületbe, épületrészekbe való beléptetés céljából elektronikus beléptetőrendszert alkalmazását írhatja elő.

2.A HATVANI MÉDIA és Rendezvényszervező Nonprofit Közhasznú Kft. kijelölt munkavállalói, illetve a Sportcsarnok területén az ott meghatározott feladatok elvégzésére megbízott személyek állandó belépőkártyát kapnak.

3.A HATVANI MÉDIA és Rendezvényszervező Nonprofit Közhasznú Kft. az általa meghatározott védett helyiségekbe/ területekre belépni jogosult személyek részére vendégkártyát biztosíthat, némely esetben a beléptetés nem elektronikus rendszerrel történik, a belépésre jogosult személy beléptetése papír alapú regisztrációval történik az épület belépési pontján lévő recepciós pultnál.

**II.Az érdek jogszerűségének igazolása:**

**A.Adatkezelő jogszerű érdeke az állandó belépőkártyákkal kapcsolatos adatkezelés esetén:**

1.Az Adatkezelő az állandó belépőkártyák birtokosaival kötelmi jogviszonyt létesített, mely jogviszony jellemzően munkajogviszony, illetve megbízási vagy vállalkozási jogviszony.

2.Ezen kötelmi jogviszonyok tekintetében a szerződő felek jogok és kötelezettségek alanyává válnak, a jogbiztonság pedig megköveteli a jogok gyakorlásának és kötelezettségek teljesítésének kikényszeríthetőségét.

3.A munkavállalók, illetve egyéb megbízott személyek kijelölt munkavégzési helye a Sportcsarnok területe, tehát ezek a személyek a Sportcsarnok területén látják el feladataikat.

4.A munkaviszony keretében az Adatkezelő a munkavállalónak az elvégzett munkájáért munkabért fizet, a megbízás keretében a megbízottnak megbízási díjat/vállalkozási szerződés esetén vállalkozási díjat fizet, a munkavállaló az adott feladatát a munkaköri leírásában foglaltak szerint, a megbízott a megbízó utasításai szerint köteles ellátni.

5.Az Mt. rendelkezései szerint Adatkezelőnek, mint munkáltatónak jogában áll a munkavállaló ellenőrzése, hiszen a munkavállaló nemcsak jogok, de kötelezettségek alanya is, munkaköri feladatainak ellátása során felelősségre vonható, a munkáltatónak azon jogos érdeke, mely szerint a munkakörének ellátásával összefüggésben a munkavállalót ellenőrizze, legitim adatkezelési cél.

6.Az Adatkezelő jogosult az üzleti titok védelméhez szükséges intézkedéseket megtenni, annak megsértése esetén a jogszabályokban meghatározott szankciókat alkalmazni. A jogsértések megelőzése és felderítése az Adatkezelő jogszerű érdeke.

7.A megbízási típusú jogviszonyok keretében az Adatkezelőnek utasítás adási joga van, mely alapján jogosult ellenőrizni az utasítás teljesítését, a megbízott számonkérhető az elvégzett feladatok ellátásával összefüggésben.

8.A fentiek alapján az Adatkezelő által meghatározott szabályok betartásának, illetve a munkavégzés ellenőrzése, olyan jogszerű érdek, melyeket a mindenkori jogszabályok (Mt., Ptk.) biztosítanak.

9.A személy -és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény (Szvmt.) 32.§ szakasza alapján elektronikus beléptető rendszer az erre vonatkozó megbízási szerződés alapján és akkor alkalmazható, ha jogszabály vagy a terület használatára jogosult rendelkezése szerint a védett területre csak az arra jogosultak léphetnek be.

10.Az Adatkezelő a belépőkártyák tekintetében alkalmazott elektronikus védelmi rendszer kiépítésével az Szvtv. hatálya alá tartozó személyeket bízhat meg, akik jogosultak ezen rendszerek megtervezésére, szerelésére.

**B.Az Adatkezelő jogszerű érdeke a vendégkártyákkal kapcsolatos adatkezelés esetén:**

1.A vendégkártyák kiadásával az Adatkezelő jogszerű érdeke a belépési jogosultság ellenőrzése, vagyis az, hogy csak azok a személyek léphessenek be az adott területre, melyek arra jogosultsággal rendelkeznek, ezáltal megvalósuljon a létesítmény védelme, jogsértések megelőzése, a személy és vagyonbiztonság.

2.A beléptető rendszerek alkalmazására az Adatkezelő az Szvtv. 32. § szakasza alapján jogosult, mely szerint elektronikus beléptető rendszer az erre vonatkozó megbízási szerződés alapján és akkor alkalmazható, ha jogszabály vagy a terület használatára jogosult rendelkezése szerint a védett területre csak az arra jogosultak léphetnek be.

3.Az adatkezelő a belépőkártyák tekintetében alkalmazott elektronikus védelmi rendszer kiépítésével az Szvtv. hatálya alá tartozó személyeket bízott meg, akik jogosultak ezen rendszerek megtervezésére, szerelésére.

**III.A jogos érdek konkrétuma:**

1.Az Adatkezelő jogos érdeke konkrétan megfogalmazott, tekintettel arra, hogy az Adatkezelő pontosan megfogalmazza, hogy mely esetekben és milyen érdek alapján kívánja ezeket az adatokat kezelni.

2.Az Adatkezelő az Adatkezelési Szabályzatának 3. számú mellékletében már utalt arra, hogy a Sportcsarnok épülete és annak üzemeltetése jelentős közpénz támogatásból megvalósuló sportcélú beruházás. Az Adatkezelő kiemelt érdeke, hogy a beruházással érintett, egyben a nemzeti vagyon részét képező Sportlétesítmény vagyontárgyait megőrizze, védelmét fokozottan biztosítsa, az Sportlétesítményben, illetve annak az Adatkezelő által meghatározott részein dolgozó munkavállalók, megbízottak ellenőrzése legitim adatkezelési cél. A Sportcsarnok épületében kiemelten védett helyiségek, épületrészek is vannak, melyek jellemzően a technikai helyiségek, irodák, ezen technikai helyiségekben végzi tevékenységét az Adatkezelő, mely - különösen arra való tekintettel , hogy a Sportcsarnok területe bárki számára látogatható – , indokolttá teszi az Adatkezelő által meghatározott védett területek, helyiségek fokozott védelmét, és az Adatkezelő azon igényét, hogy ezekbe a védett helyiségekbe csak és kizárólag az arra jogosultsággal rendelkező személyek tudjanak belépni. A jogosultság ellenőrzése az Adatkezelő jogszerű érdeke.

**IV.A jogos érdek aktualitása:**

A kártyabirtokosok az Adatkezelővel rendszerint valamilyen kötelmi jogviszonyban álló személyek, a szerződés megkötésével, szolgáltatás igénybevételével, jogok és kötelezettségek alanyává válnak a felek, melyek a polgári jog szabályai szerint gyakorolhatók vagy érvényesíthetők.

**A fentiek alapján az Adatkezelővel oldalán jelentkező jogos érdek fennáll.**

**V.Az Adatkezelés szükségessége**

Az Adatkezelő által használt és kijelölt épületbe, egyes épületrészekbe, helyiségekbe csak az arra meghatározott munkavállalók/megbízottak/egyéb személyek léphetnek be. Ezen helyiségek védelme azért szükséges, mert azokban jelentős értékű eszközállomány, infrastruktúra található. A technikai helyiségekben kijelölt informatikai infrastruktúra védelme azért szüksége, mert ezen rendszerekben személyes adatok találhatók, melyek védelméhez jelentős érdeke fűződik az Adatkezelőnek, a belépési jogosultságokat, illetve azt, hogy ki és mikor lépett be a védett helyiségekben az Adatkezelő ellenőrizheti, tekintettel arra, hogy így biztosítható az Adatkezelő és az érintettek között létrejött jogviszonyból eredő joggyakorlás, és igényérvényesítési lehetőség.

**Mindezek alapján az adatkezelés szükségessége is fennáll, ennek alapján vizsgálható az arányosság szempontrendszere.**

**VI. Az érintettek jogai**

1.Az adatalanyok személyes adatinak védelmét az **Európai Parlament és a Tanács (EU) 2016/679 rendeletének** (általános adatvédelmi rendelet/**GDPR**), valamint a**z Információs önrendelkezési jogról és információszabadságról szóló 2011. évi CXII. törvény** (továbbiakban: Infotv.) rendelkezései szerint, az ott meghatározott alapelvek betartásával, az érintetti jogok érvényesülésével kell biztosítani.

2.Az érintettek magánszférája megköveteli, hogy az adatok kezelése és annak folyamata mindvégig feleljen meg a hatályos adatvédelmi előírásoknak, az adatkezelő csak megfelelő jogalap birtokában, jogszerű célból, szükséges és arányos mértékben és ideig kezelheti ezeket a személyes adatokat, és ennek érvényesülése érdekében adatvédelmi garanciák érvényesülését biztosítja.

3.Az érintettek jogosultak arra, hogy személyes adatai kezelése jogszerű és tisztességes legyen, a részükre az adatkezelést minden esetben átláthatóan kell végezi, minden esetben joguk van arra, hogy az adatkezelésről megfelelő tájékoztatást kapjanak. Az érintett tiltakozáshoz való jogát külön biztosítani szükséges.

4.Az érintettnek jogos érdeke fűződik ahhoz, hogy az adatai jogsértő kezelése ellen jogorvoslattal éljen, és az általa elszenvedett károk megtérítését követelje a Ptk. szabályai szerint.

5.Az érintettnek joga van:

-a személyes adatai jogszerű kezeléséhez

-a megfelelő tájékoztatáshoz

-a személyes adatok vonatkozásában valamennyi részére biztosított jog gyakorláshoz és igény érvényesítéséhez

-az adatok védelmére vonatkozó jogszabályok betartásához, érvényesüléséhez

-saját adatiról való rendelkezéshez

-magánszférája tiszteletben tartásához

6.Az érintettnek jogos érdeke fűződik ahhoz, hogy az Adatkezelő magánszférájukhoz való jogukat ne korlátozza azzal, hogy azokat a vonatkozó jogszabályi előírásoktól eltérően, azzal össze nem egyeztethető módon kezelje, tárolja.

7.Azok az érintettek, melyek a Sportcsarnok területére önként belépnek, ésszerűen számíthatnak arra, hogy a jogsértő cselekmények kivizsgálásra kerülnek, tettenérés esetén a vagyonvédelmi szolgálatot teljesítő személyzetnek intézkedési kötelezettsége van.

8.Azon érintettek, melyek feladatukat munkaviszony/egyéb megbízási szerződés keretében látják el ésszerűen számíthatnak arra, hogy a munkaszerződésben, megbízási szerződésben vállalt feladatok ellátsa számonkérhető, a szerződés megkötésével a felek kölcsönösen jogok és kötelezettségek alanyává válnak. A jogok gyakorlása, kötelezettségek teljesítése, szerződésből eredő igények pedig bíróság által kikényszeríthetők.

9.Az érintettek ésszerűen számíthatnak arra, hogy ezen jogviszonyok tekintetében az Adatkezelő joga az, hogy ellenőrizze az általa támasztott szabályok érvényesülését, szükség esetén pedig igényt érvényesítsen.

10.A Sportcsarnok területére, épületrészeire belépő érintettek, munkavállalók ésszerűen várhatják el, hogy a személyes adataik csak a fenti célok teljese érdekében legyenek kezelhetők, azokat más adatokkal ne lehessen összekapcsolni, az Adatkezelő céltól eltérően azokat ne kezelhesse.

**VII.Szükségesség-arányosság vizsgálata, érdekek ütköztetése**

1.Az Adatkezelőnek szolgáltatásai nyújtása során legitim érdeke, hogy a jogsértések kivizsgálásra kerüljenek, melynek elengedhetetlen feltétele annak bizonyítása, hogy ellenőrizhetővé és nyomon követhetővé váljon, hogy az épületbe, épületrészekbe ki mikor lépett be és onnan mikor távozott.

2.A munkaviszony, illetve megbízási szerződés létesítése esetén olyan kötelmi jogviszony jön létre az Adatkezelő és az érintett között, melyből a polgári jog szabályai szerint jogok és kötelezettségek keletkezhetnek.

3.A polgári jogi felelősség szabályai szerint az igényt érvényesítő félnek bizonyítási terhe van. A polgári perrendtartási szabályok értelmében ezen dokumentumok, okirati bizonyítékoknak minősülnek, a sikeres bizonyítás, kimentés ezen okiratokon alapszik, ezért az Adatkezelőnek ebben a körben történő adatkezelése akár létfontosságú is lehet.

4.Az Adatkezelő nem kezel aránytalanul és szükségtelenül személyes adatokat azzal, hogy a Sportcsarnok területén elkövetett jogsértéseket kivizsgálja, illetve ellenőrizze azt, hogy betartják-e az Adatkezelő által hozott szabályokat.

5.Az Adatkezelés nem terjed ki a GDPR 9. cikkében meghatározott személyes adatok különleges kategóriáinak körére sem.

**VIII.Az adatkezelés hatásainak vizsgálata**

1.Az adatkezelés az érintettek magánszférájára gyakorolt hatása elenyésző, aránytalan beavatkozást nem jelent, tekintettel a kezelt adatok körére, illetve annak megőrzési idejére, különös tekintettel arra, hogy a kötelmi jogviszonyok tekintetében a szolgáltatás igénybevételével nem csak jogok gyakorlására jogosult, de kötelezettségek teljesítésére is kötelezhető (helytállás az okozott károk megtérítésére vonatkozóan, büntetőjogi-szabálysértési felelősségre vonás)

2.Az állandó kártyák kiadásával és felvételével javarészt olyan adatokat kezel az Adatkezelő, melyek már egyébként is rendelkezésre állnak, a munkavállalókat és megbízottakat csak a munkaidejükben, illetve abban az időben ellenőrzi, mikor ezek a személyek a Sportcsarnok területén feladatokat látnak el.

3.A vendégkártyák kiadásával pedig a létesítménybe belépni jogosult személy magánszférájának aránytalan sérelme sem valósul meg, hiszen ez a személy önként vállalja a belépést, mindazonáltal személyes adatai elenyésző ideig kerülnek megőrzésre.

4.A nem elektronikus beléptetőrendszeren keresztül való beléptetés az érintettek részéről egy erre rendszeresített ív kitöltésével történik, melyben szerepel az érintett neve, aláírása, illetve az érintett személyének azonosítására szolgáló okmány száma. Az Adatkezelő érdeke, hogy ezen belépésre jogosult személyeket azonosítani tudja. Tekintettel arra, hogy a belépő neve és aláírása nem minden esetben elégséges például egy ismeretlen személy azonosításához, az Adatkezelő a személyazonosításra alkalmas okmány számának feltüntetését is kéri, melyet minden esetben az érintett tölt ki, az okmányazonosító Adatkezelő általi megtekintése nem történik meg.

5.Az Adatkezelő álláspontja szerint a természetes személy azonosító adatainak (név, anyja neve, születési hely, idő, lakcím) teljes köre nem szükséges, és nem is indokolt, az okmányazonosító kitöltésével ugyanis elég nagy a valószínűsége annak, hogy az adott személy személyazonossága hitelt érdemlő (pl.az érintett előkeresi az okmányát és beírja).

**IX.Az érintett és az Adatkezelő kapcsolata**

1.Az igényérvényesítés során a kapcsolat addig az ideig állhat fenn az Adatkezelő és az érintett között, míg a munkaviszony, vagy a megbízási szerződés hatálya fennáll.

2.Az állandó kártya adatait csak a munkaviszony, illetve a megbízási szerződés fennállása alatt, illetve annak megszűnésétől számított 30 napig kezeli az Adatkezelő, ez az időtartam aránytalan korlátozást nem tartalmaz az érintettek jogaira nézve, az adatkezelés időtartama korlátozott.

3.Az adatokat az Adatkezelő legfeljebb 5 munkanapig őrzi mely, mely nem tekinthető aránytalanul hosszú időtartamnak és nem jelent aránytalan érdeksérelmet az érintett részére.

4.A személyes adatok kezelése tehát legitim adatkezelési cél érdekében történik, tekintettel arra, hogy a kötelmi jogviszonyból eredő jogok gyakorlásának, kötelezettségeknek a biztonságos teljesülése közérdeket valósít meg, a polgári jog szabályainak betartásának, igényérvényesíthetőség garanciája, megvalósítva ezzel a jogbiztonságot.

5.A fenti közérdek teljesülésülésének biztosítása olyan jog, mely jog érvényesüléshez viszonyítva nem élvet elsőbbséget az érintettek személyes adatinak nem kezeléséhez fűződő érdek.

**6.Ezen érdekeket és az adatkezelés hatásait figyelembe véve, az érintett adatainak nem kezeléséhez fűződő érdek nem élvez elsőbbséget, az adatkezelés arányosnak tekinthető.**

7.A fenti megállapítást alátámasztja az is, hogy az érintett személyes adatainak védelméhez fűződő garanciákat az Adatkezelő biztosítja.

**X.Az érintett számára biztosított garanciák**

1.Az érintettnek csak azokat az adatait kezeli az Adatkezelő, melyek elengedhetetlenül szükségesek ahhoz, hogy a jogsértések kivizsgálhatók legyenek, és a védett területekre való belépései jogosultság ellenőrizve legyen, megvalósítva ezzel a személy-és vagyonbiztonságot.

2.A személyes adatokat csak korlátozott ideig kezeli, mely legitim adatkezelési idő.

3.Az érintett részére az Adatkezelő megfelelő tájékoztatást ad, melyek elérhetőségét folyamatosan biztosítja, az érintettek hatékonyan gyakorolhatják az őket megillető adatvédelmi jogokat.

4.Az adatkezelő a szükséges adatbiztonsági intézkedéseket megvalósítja, melyek ahhoz szükségesek, hogy céltól eltérően ne kezeljék az érintett adatait, az adatkezelés időtartama jogszabályokban meghatározott.

5.Az adatokhoz csak az arra illetékes személyek férhetnek hozzá, az érintett adatok megismerhetősége, tárolása korlátozva van.

**Eredmény**

**Az érdekmérlegelési teszt alapján megállapítható, hogy a megjelölt adatkezelési cél elérése érdekében az érintettek kapcsolattartási adatai kezelhetők, az adatkezelés szükséges és arányos korlátozást valósít meg az érintettek köre vonatkozásában.**

Hatvan, 2022.07.01.